Coba jelasin Sinopsis dari One the Woman dalam bahasa melayu dong

Kehidupan Jo Yeon-joo (Lee Ha-nee), seorang pendakwa raya dan juga penyangak, berubah sepenuhnya selepas sedar dari koma dan mendapati dia mengalami amnesia akibat kemalangan kereta. Dia telah disalah anggap sebagai Kang Mi-na (Lee Ha-nee), seorang wanita yang kelihatan seperti dia. Mi-na ialah anak bongsu Kumpulan Yumin dan menantu kedua keluarga Han, pemilik Kumpulan Hanju. Disebabkan status Kang Mi-na yang tidak sah, maka kedua-dua keluarganya dan keluarga mertuanya kini menganiayanya. Walau bagaimanapun, apabila Yeon-joo hidup sebagai Mi-na dalam keluarga Han, dia tahan terhadap penganiayaan keluarga itu untuk dirinya sendiri, malah berani menghina mereka dengan kejam. Namun Yeon-joo kini sedar dia mempunyai misi iaitu ingin mencari dalang sebenar disebalik kematian neneknya dan ingin membebaskan ayahnya daripada tuduhan palsu yang membuatkannya meringkuk didalam penjara selama ini.

Han Seung-wook (Lee Sang-yoon) ialah seorang konglomerat, yang masih menghargai cinta pertamanya. Dia meninggalkan Korea Selatan kerana ingin mengelakkan konflik perebutan warisan, tetapi kembali untuk menemui kebenaran di sebalik kematian kejam bapanya. Namun, apabila dia bertemu cinta pertamanya secara kebetulan, dia tidak mahu kehilangannya lagi. Seung-wook juga kini membantu Yeon-joo dan sekaligus ingin mencari Mi-na yang sebenar setelah dia sedar identiti sebenar Yeon-joo.